CELEX: 32021D0149
Language: da
Date: 2020-11-17 00:00:00
Title: Kommissionens afgørelse (EU) 2021/149 af 17. november 2020 i statsstøttesag SA.50707 2019/C (ex 2018/FC) — Spanien — Fornyelse af Air Nostrums flåde (meddelt under nummer C(2020) 7913) (Kun den spanske udgave er autentisk) (EØS-relevant tekst)

9.2.2021   
               
               
                  DA
               
               
                  Den Europæiske Unions Tidende
               
               
                  L 45/2
               
            
         KOMMISSIONENS AFGØRELSE (EU) 2021/149
         af 17. november 2020
         i statsstøttesag SA.50707 2019/C (ex 2018/FC) — Spanien — Fornyelse af Air Nostrums flåde
         
            
               (meddelt under nummer C(2020) 7913)
            
         
         (Kun den spanske udgave er autentisk)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde, særlig artikel 108, stk. 2, første afsnit, og
         ud fra følgende betragtninger:
         1.   SAGSFORLØB
         
         
                     (1)
                  
                  
                     Den 26. februar 2018 modtog Kommissionen en klage fra Ryanair med påstand om, at den selvstyrende region Valencias regering (»Valencias regering«) havde ydet ulovlig statsstøtte til det spanske regionale luftfartsselskab Air Nostrum Líneas Aéreas del Mediterráneo SA (»Air Nostrum«) i forbindelse med fornyelsen af selskabets flåde. Klagen blev registreret under sagsnummer SA.50707 (2018/FC).
                  
               
                     (2)
                  
                  
                     Den 17. april 2018 underrettede Kommissionen Spanien om, at den havde modtaget en klage over påstået statsstøtte til Air Nostrum. Spanien fremsendte sine bemærkninger den 18. maj 2018. Kommissionen anmodede om yderligere oplysninger ved breve af 11. juni 2018 og 3. oktober 2018, som Spanien besvarede henholdsvis den 27. juli 2018 og den 27. december 2018. Den 8. april 2019 spurgte Kommissionen Spanien, om den tildelte støtte for 2018 i mellemtiden var blevet udbetalt. Ved brev af 26. april 2019 meddelte Valencias regering, at den påståede støtte ikke var blevet udbetalt. Den 2. juli 2019 mødtes Kommissionens tjenestegrene med tre repræsentanter for Valencias regering. Den 26. juli 2019 fremsendte Spanien yderligere oplysninger om den påståede støtteforanstaltning.
                  
               
                     (3)
                  
                  
                     Ved afgørelse af 28. oktober 2019 (»åbningsafgørelsen«) besluttede Kommissionen at indlede den formelle undersøgelsesprocedure, jf. artikel 108, stk. 2, i TEUF. Den formelle undersøgelsesprocedure blev registreret under sagsnummer SA.50707 (2019/C).
                  
               
                     (4)
                  
                  
                     Åbningsafgørelsen blev offentliggjort i Den Europæiske Unions Tidende den 20. december 2019 (1). Kommissionen opfordrede interesserede parter til at indsende deres bemærkninger til den pågældende foranstaltning senest en måned efter offentliggørelsen.
                  
               
                     (5)
                  
                  
                     Den 26. december 2019 modtog Kommissionen Spaniens bemærkninger til åbningsafgørelsen. Den 13. januar 2020 og den 3. februar 2020 modtog Kommissionen bemærkninger fra tredjeparter, henholdsvis Ryanair og Air Nostrum. Den 11. marts 2020 gav Kommissionen Air Nostrum yderligere oplysninger om åbningsafgørelsen i forbindelse med en telefonsamtale med selskabets juridiske repræsentanter. Den 30. april 2020 besvarede Spanien Ryanairs bemærkninger.
                  
               
                     (6)
                  
                  
                     Ved brev af 31. juli 2020 meddelte Air Nostrum Valencias regering sin beslutning om at give afkald på støtten til fornyelse af flåden. Ved brev af 7. august 2020 underrettede Spanien Kommissionens tjenestegene om, at Air Nostrum havde givet afkald på støtten, og at de spanske myndigheder havde accepteret denne beslutning. Spanien understregede i sit brev af 7. august 2020, at støtten aldrig var blevet udbetalt.
                  
               2.   BESKRIVELSE AF FORANSTALTNINGEN
         
         2.1.   Baggrund for undersøgelsen og oplysninger om støttemodtageren
         
         
                     (7)
                  
                  
                     Air Nostrum er et luftfartselskab med hovedsæde i Valencia. Det beskæftiger ca. 1 400 personer i Valencia-regionen og har en årlig omsætning på over 400 mio. EUR. Air Nostrum er det fjerdestørste selskab i Valencia-regionen og det førende regionale civile luftfartselskab i Spanien, hvor det opererer under navnet Iberia Regional Air Nostrum.
                  
               
                     (8)
                  
                  
                     I 2019 bestod knap to tredjedele af selskabets flåd af de seneste Bombardier CRJ-1000-fly. Mellem 2009 og 2019 blev Air Nostrums flåde udvidet ad flere omgange, og dens sammensætning blev ændret med henblik på at mindske antallet af ældre flymodeller (navnlig CRJ-200- og CRJ-900-modellerne) og erstatte dem med de nyere CRJ-1000-modeller. De to første CRJ-1000-modeller blev føjet til Air Nostrums flåde i 2010. Ved udgangen af 2012 talte flåden allerede 10 CRJ-1000-fly. I 2016, 2017 og 2018 blev der føjet flere CRJ-1000-fly til Air Nostrums flåde.
                  
               2.2.   Potentiel statsstøtte til fordel for Air Nostrum
         
         
                     (9)
                  
                  
                     Den 9. marts 2017 sendte Air Nostrum et brev til Valencias regering med meddelelse om selskabets investeringsplaner med henblik på at udvide og forny flåden. Samtidig anmodede sleskabet om finansiel støtte til erhvervelse af nye og mere miljøvenlige fly. Air Nostrum indgav en støtteanmodning om et ikke-tilbagebetalingspligtigt tilskud på højst 15 mio. EUR.
                  
               
                     (10)
                  
                  
                     Valencias regering besluttede at støtte finansieringen af programmet til fornyelse af Air Nostrums flåde ved hjælp af et direkte tilskud på højst 9 mio. EUR fordelt over tre år (2018, 2019 og 2020) til køb af 10 CRJ-1000-fly. Spanien fremførte, at Air Nostrums investeringsplaner falder ind under den valencianske regerings dagsorden om at understøtte økonomien og fremme en bæredygtige udvikling i regionen (2).
                  
               
                     (11)
                  
                  
                     Støtten blev tildelt for årene 2018 og 2019. I sine budgetter for 2018 og 2019 medtog Valencias regering en støttepost på årligt 3 mio. EUR til fordel for Air Nostrum. Samarbejdsaftalerne mellem Valencias regering og Air Nostrum blev undertegnet den 25. oktober 2018 og den 31. maj 2019 (i overensstemmelse med spansk lov om direkte investeringstilskud). Støtten for årene 2018 og 2019 er endnu ikke blevet udbetalt som bekræftet af Valencias regering (jf. betragtning 6).
                  
               3.   OPHÆVELSE AF STØTTEFORANSTALTNINGEN
         
         
                     (12)
                  
                  
                     Ved brev af 31. juli 2020 meddelte Air Nostrum Valencias regering sin ændrede investeringsplan som følge af covid-19-pandemien. Air Nostrum gav afkald på den støtte til fornyelse af flåden, som Valencias regering havde tildelt i henhold til samarbejdsaftalerne fra 2018 og 2019.
                  
               
                     (13)
                  
                  
                     Ved beslutning af 5. august 2020 godkendte Valencias finans- og økonomiministerium Air Nostrums beslutning om at give afkald på støtten til fornyelse af flåden.
                  
               
                     (14)
                  
                  
                     I betragtning af at Air Nostrum gav afkald på støtten den 31. juli 2020, og at denne beslutning blev godkendt af Valencias regering, underrettede Spanien den 7. august 2020 Kommissionens tjenestegrene om ophævelsen af støtteforanstaltningen og om, at støtten ikke var blevet udbetalt (jf. betragtning 6). Der er derfor ikke længere noget grundlag for den formelle undersøgelsesprocedure vedrørende støtteforanstaltningen på 9 mio. EUR.
                  
               4.   KONKLUSION
         
         
                     (15)
                  
                  
                     Der er ikke længere noget grundlag for proceduren efter artikel 108, stk. 2, i TEUF, eftersom Air Nostrum gav afkald på støtten den 31. juli 2020, og Spanien har ophævet støtteforanstaltningen, og sagen bør derfor lukkes —
                  
               VEDTAGET DENNE AFGØRELSE:
         
            Artikel 1
            Den formelle undersøgelsesprocedure i henhold til artikel 108, stk. 2, i TEUF, som blev indledt den 28. oktober 2019 vedrørende Spaniens tildeling af støtte til Air Nostrum, er grundløs og anses for at være afsluttet.
         
         
            Artikel 2
            Denne afgørelse er rettet til Kongeriget Spanien.
         
         
            Udfærdiget i Bruxelles, den 17. november 2020.
            
               
                  På Kommissionens vegne
               
               Margrethe VESTAGER
               
                  Medlem af Kommissionen
               
            
         
         
            (1)  EUT C 429 af 20.12.2019, s .4.
         
            (2)  Valencias finans- og økonomiministerium har vedtaget en handlingsplan for omstilling af Valencias økonomiske model 2017-2027 og en strategisk tilskudsordning for 2018-2020, hvis formål er at fremme omstillingen til en økonomisk model baseret på viden, innovation og åbenhed over for omverdenen, og som tager udgangspunkt i principperne om miljømæssig, produktionsmæssig og social bæredygtighed.